open-index/open-wikipedia-markdown huggingface dataset:
Gjensidige Bank

**Gjensidige Bank ASA**, senere **Nordea Direct Bank ASA**, var en norsk nettbank rettet mot privat-, organisasjons- og landbruksmarkedet, som eksisterte fra 22. september 2006 til 1. november 2022.

## Historie
Gjensidige Bank ble først etablert i 1993, som et heleid datterselskap av Gjensidige Forsikring. Da Sparebanken NOR og Gjensidige Forsikring i 1999 fusjonerte og stiftet finanskonsernet Gjensidige NOR, ble banken innlemmet i Gjensidige NOR Sparebank. Gjensidige NOR fusjonerte i 2003 med Den norske Bank og ble til DnB NOR. Gjensidige NOR Forsikring, nå Gjensidige Forsikring, var ikke en del av denne fusjonen.

Gjensidige Bank ble lansert på nytt i januar 2007 og hadde kontorer i Oslo og Førde.

Varemerket OPP Finans ble etablert i 2012 etter at Gjensidige Bank overtok forbrukslånsvirksomheten til Citibank i Norge.

Banken var eiet av Gjensidige Forsikring frem til 1. mars 2019, da den ble kjøpt av Nordea Bank Abp. Banken skiftet navn til Nordea Direct Bank ASA 27. februar 2020.

1. november 2022 ble Nordea Direct innfusjonert i morselskapet og fortsetter der under navnet Nordea.

## Referanser




## Eksterne lenker
*
Tyler Palmer

**Tyler Reuben Palmer** (født 22. juni 1950 i North Conway, New Hampshire) er en tidligere amerikansk alpinist. Tidlig på 1970-tallet var Palmer sammen med broren Terry blant landets beste slalåmkjørere.

Mellom mars 1970 og desember 1971 var han ni ganger blant de ti beste på resultatlisten i verdenscuprenn. Han vant to slalåmrenn i løpet av karrieren. I verdenscupsammendraget kom Palmer på tiendeplass i sesongen 1970/71. I slalåmcupen kom han på tredjeplass.

Palmer deltok under OL 1972 i Sapporo og ble nr. 9 i slalåm.

## Verdenscupseire

## Referanser


## Eksterne lenker
*
Nina Goga

**Nina Goga** (født 17. januar 1969) er en norsk litteraturviter som særlig arbeider med barne- og ungdomslitteratur. Hun er førsteamanuensis ved Høgskolen i Bergen siden 2008 og er i dag professor.  

Goga ble cand.philol. i allmenn litteraturvitenskap ved Universitetet i Bergen i 1993. Hun arbeidet siden blant annet som lærer i ungdomsskolen. Fra 2002 til 2005 var Goga redaktør for tidsskriftet *[[Norsklæreren]]*, og fra 2005 til 2007 stipendiat ved Høgskolen i Bergen. I 2008 tok hun doktorgrad ved Universitetet i Bergen med avhandlingen *Kunnskap og kuriosa. Merkverdige lesninger av tre norske tekstmontasjer for barn og unge*. 

Hun er ansvarlig redaktør for *[[Barnelitterært forskningstidsskrift]]*. Goga har også vært bokanmelder i *[[Bergens Tidende]]* og barnebokkritikk.no. Goga har vært medredaktør av skoleboka *Alfabeta : leseboka*, utgitt i 2006.

## Referanser


## Eksterne lenker
James Chester

**James Grant Chester** (født 23. januar 1989) er en engelsk-født walisisk fotballspiller som spiller for .

## Manchester United
Han debuterte for Manchester United den 20. januar 2009, i semifinalen i ligacupen hjemme mot .

Han brukes primært som midtstopper, og er i 2008/2009-sesongen utnevnt som kaptein for klubbens reservelag.

Den 2. februar 2009 signerte han en utlånsavtale med , som i utgangspunktet varer en måned. Peterboroughs manager var Darren Ferguson, sønn av Manchester United-manager Sir Alex Ferguson.

Den 7. januar 2011 signerte Chester for , som spilte på nest øverste nivå i England. Midtstopperen signerte en kontrakt som varte til 2014.

## Landslaget
Han ble tatt ut i  EM-tropp til EM i Frankrike 2016.

## Referanser


## Eksterne lenker
*
Sitwell

**Sitwell AS** er en møbelprodusent i Stordal kommune i Møre og Romsdal som har spesialisert seg på møbler til «godt voksne» i private husholdninger.

## Historie
Selskapet ble etablert som et markedsføringsselskap i 2003 av møbelprodusentene *Contract Møbler* (senere *VAD*) i Stordal og *Liabygda Møbelindustri* i Stranda kommune, disse to firmaene stod for produksjonen av Sitwell-møblene. Liabygda Møbelindustri startet møbelproduksjon i Liabygda i 1991, i 2005 ble produksjonen flyttet fra Liabygda til Pedrobygget i Stordal, hvor tidligere Pedro Møbler hadde sin produksjon. Contract Møbler hadde da trukket seg ut av Sitwell-samarbeidet, og Liabygda Møbelindustri og Sitwell var fusjonert til ett selskap, Sitwell AS. 

Navnet Sitwell kommer fra en møbelkolleksjon for «godt voksne» produsert av firmaet Tynes Møbler. Tynes Møbler ble i 2001 oppkjøpt av selskapet Hjellegjerde Møbler, og Sitwell-kolleksjonen fulgte med kjøpet. I 2002 valgte Hjellegjerde å legge ned produksjonen av Tynes Møbler. Contract Møbler inngikk samme år en salgsavtale med Hjellegjerde, og senere overtok de også produksjonen av Sitwell-møblene.

## Merkenavnet
Merkenavnet *Liabygda* ble faset ut i 2004, *Sitwell* ble da merkenavn for møbler til privathusholdning, mens *Contract* fortsatt ble merkenavnet for møbler i kontraktsmarkedet. Liabygda Møbelindustri fikk beholde Sitwellnavnet etter at Contract Møbler trakk seg ut av samarbeidet, og dette ble også navnet på det fusjonerte selskapet.

## Økonomi
Liabygda Møbelindustri leverte primært møbler til det norske markedet, men etter Sitwellsamarbeidet med Contract Møbler fikk de innpass i hele Skandinavia. I 2004 fordelte salget seg 40% i Norge, 40% i Danmark og 20% i Sverige.

Firmaet hadde i 2007 16,4 millioner kroner i driftsinntekter.

## Referanser


## Eksterne lenker
* Sitwell AS
Hui Liangyu

**Hui Liangyu** (kinesisk: 回良玉, pinyin: *Huí Liángyù*, født i oktober 1944 i Yushu i Manchukuo – nå i provinsen Jilin i Folkerepublikken Kina) er en kinesisk, kommunistisk politiker. I 2002 ble han medlem av det kinesiske kommunistpartis politbyrå, og i 2003 ble han visestatsminister. 

Han betraktes som medlem av «Shanghaiklikken». Han tilhører minoritetsgruppen hui.

Hui Liangyu er utdannet landsbruksøkonom og tok sine eksamener ved landsbrukshøyskolen i Jilin. Etter å ha arbeidet en tid i hjemprovinsen, sist som viseguvernør fra 1987 til 1990, ble han guvernør fra 1994 til 1999 og deretter partisekretær i provinsen Anhui, og fra 1999 til 2002 partisekretær i Jiangsu.

## Eksterne lenker
* 
*
Huldrepresten

**Huldrepresten** er en sagngruppe om forholdet mellom hulder/underjordiske og kristendomen. Reidar Th. Christiansen har klassifisert denne gruppa som ML 5055 i sin vandresagnkatalog, men den utgjør egentlig ikke en sagntype med klart inneholdsmønster.
I fortellertradisjonen blir det ofte referert til huldrekirker og huldreprester, men samtidig er korstegnet og Guds navn regnet som effektiv beskyttelse mot både huldre og andre typer overnaturlige vetter. Mange trosutsagn sier at overnaturlige vetter ikke har sjel eller religion og derfor ikke kan bli frelst.

Noen få sagn forteller om et ordskifte mellom en huldreprest og en menneskeprest. Huldrepresten sier at han har bare Det gamle testamente fordi de underjordiske ble skapt før syndefallet og derfor ikke trenger det nye.

Dette refererer tydeligvis til sagntypen Opphavet til huldrefolket som forteller at huldrefolket stammer fra Adams første kone, Lilith, eller fra noen barn av Eva som hun gjemte bort for Herren en gang han var på besøk. Siden hun ikke ville vise dem fram, sa Herren at de skulle forbli skjulte.

## Referanser
Netstat

**netstat** (engelsk: **net**work **stat**istics, «nettverks-statistikk») er et kommandolinje-basert dataprogram som viser inngående og utgående nettverksforbindelser, rutingstabeller og en rekke statistikk tilknyttet nettverksgrensesnittet. Programmet er tilgjengelig på Unix, Unix-liknende og Windows NT baserte operativsystemer.

Programmet benyttes til å diagnostisere problemer i nettverket, og til å registrere trafikk-mengden med data under ytelsesmålinger.
Luo Gan

**Luo Gan** (kinesisk: 罗干, pinyin: *Luó Gàn*; født 1935 i Jinan i provinsen Shandong i Kina) er en kinesisk politiker. Han var fra 2002 til 2007 medlem av Det kinesiske kommunistpartis politbyrås stående komite.

Luo Gan var den eldste i politbyråets komite til sin tid. Han var utdannet tildels i Øst-Tyskland. 

Han ble statsråd i 1993. Han gjaldt som nær støttespiller til Li Peng, og som hans høyre hånd under tiltakene mot demokratibevegelsens demonstrasjoner på Den himmelske freds plass i 1989. Da var han ennå ikke så høyt i partihierarkiet, og noen kommentatorer mener at det at Li Peng fikk elevert ham i partiorganene var ment som et trekk mot at hendelsene i 1989 skulle bli gjenstand for en nygranskning.

## Referanser


## Eksterne lenker
*
Karbonpapir

**Karbonpapir** (*blåpapir*) har et fargebelegg på den ene siden som smitter av ved trykk. Opprinnelig var dette belegget karbon, derav navnet. Karbonpapir anvendes for å lage gjennomslagskopier på skrivemaskiner eller når en skriver for hånd. Kopien oppstår samtidig med at originalen skrives. Bruken har gått mye ned etter at kopimaskiner ble vanlige.

Det kan normalt maksimalt gjøres 4-5 kopier på en gang. Med tynt skrivepapir og kraftig skrivemaskin var det mulig å få til 15 kopier på en gang.

Karbonpapir blir lagd i flere farger, de mest anvende er sort og blå. Blått karbonpapir blir ofte kalt blåpapir og kopiering utført på med blåpapir blir kalt blåkopier. I overført betydning betyr blåkopi eksakt likt eksemplar.
Store Altsula

**Store Altsula** (nordsamisk: *Álpesuolu*) er en øy i Nordkapp kommune i Finnmark. Den ligger på sørøstsiden av Magerøya i Porsangerfjorden og ved innløpet til Sarnesfjorden. Like nordøst for Store Altsula ligger byen Honningsvåg.
Opphavet til huldrefolket

**Opphavet til huldrefolket** er et vandresagn kjent over store deler av Norge, men det har ikke fått typenummer i Reidar Th. Christiansens vandresagnkatalog. Grunnen er trolig at det i de fleste utforminger er mer eventyrlig enn sagnaktig.

Sagnet forteller at da Vårherre vandret rundt på jorda, kom han en gang til ei kone. Han ville gjerne se barna hennes, men hun viste bare fram de som var pene i tøyet eller de som hun hadde rukket å vaske. Da sa Vårherre at de som hun hadde skjult for ham skulle forbli skjult, og de ble opphavet til de underjordiske.

## Eventyret
I Tyskland har dette sagnet fått eventyrform, *[[Eva]]s ulike barn*. og handler mer om sosiale forskjeller enn om de underjordiske. I eventyret blir det fortalt at noen av Evas barn var vakre og noen var stygge. En gang varslet en engel at Herren ville komme og se på barna hennes. Hun vasket og stelte de vakre, men gjemte unna de stygge. Vårherre sa at de vakre skulle bli fyrster, grever, kjøpmann og borger, men da Eva så at han var nådig og mild, hentet hun fram de stygge også. Til dem sa herren at de skulle bli bonde, fisker, smed osv. 
:Hvorfor velsigner du så ulikt? spurte Eva.
:Alle kan ikke bli keisere og konger, sa Herren, hvem skulle da dyrke korn og bake brød.

## Lilith og hennes barn
De to første kapitlene av Første Mosebok i Bibelen forteller skapelsesberetningen på litt ulik måte. I første kapittel står det at Gud skapte mennesket i sitt bilde, til mann og kvinne skapte han dem. Men i andre kapittel får vi vite at Gud tok eit ribbein frå Adam mens han sov og skapte kvinna av det. Slik det står, ser det ut som om Gud skapte kvinna to ganger og dette har både bibellærde munker og vanlige folk spekulert over gjennom tidene. Ei forklaring har vært at den første kvinna ikke var Eva, men Lilith. Hun var jevnbyrdig med Adam og Gud forsto snart at det ikke kunne gå. Dermed ble Lilith og barna hennes gjort usynlige og de ble opphav til de underjordiske. Og deretter skapte Gud Eva av Adams ribbein og dermed var rangordingen klar. 

Denne myten forteller at Lilith og barna hennes vart forstøtt før syndefallet. En konsekvens av det burde være at de overnaturlege skapningene, huldra, nissen og nøkken, var syndefrie liksom englene. I enkelte sagn virker det som om folk faktisk har tenkt seg at det var slik. Men dette synet står i skarp kontrast til luthersk teologi. På 1600-tallet var det vanlig å forklare alle overnaturlige skapninger: daudinger, hulder, nøkk og havfrue, som djevler. Når segnene fortalte at huldra og nissen kunne være hjelpsom, mente prestene at dette bare betydde at djevelen var slu. Han kunne godt finne på å hjelpe folk for lettere å få dem i sin makt. 

## Litteratur
Olav Bø, Ronald Grambo, et al. *Norske segner*. Oslo 1981 gjengir sagnet s. 97 og kommenterer det s. 268

## Se også
*Frelsesvon
*Huldrepresten

## Referanser
Ko Kho Khao

**Ko Kho Khao** er en øy i det sørvestre Thailand. Ko Kho Khao ligger i Takua Pa kommune i provinsen Phang Nga. Øya ligger ca. 10 mil nord for Phuket, og like nord for Khao Lak. Den har et areal på ca. 60 km² og folketallet er på ca. 1&nbsp;000.

Øya har 18 km sammenhengende sandstrand mot Andamanhavet i vest. Fra fastlandet er det en 5 minutters fergetur over til øya, og i kaiområde finnes mange restauranter, butikker og skredder.
Wang Zhaoguo

**Wang Zhaoguo** (kinesisk: 王兆国, pinyin: *Wáng Zhàoguó*, født juli 1941 i Fengrun i Hebei i Kina) er en kinesisk kommunistisk politiker. Han ble i 2002 medlem av politbyrået for det kinesiske kommunistparti og leder for den allkinesiske fagforeningsføderasjon. I 2003 ble han en av viseformennene for den stående komite for Den nasjonale folkekongressen.

Wang Zhaoguo ble utdannet til ingeniør ved Det polytekniske institutt i Harbin. Etter virke den kommunistiske ungdomsliga, sist som dens førstesekretær fra 1982 til 1984, ble han partifunksjonær i apparatet rundt Sentralkomiteen for det kinesiske kommunistparti. Fra 1987 til 1990 var han guvernør for provinsen Fujian og fra 1993 til 2003 viseformann for Det kinesiske folks politiske konsultative konferanse.

## Referanser


## Eksterne lenker
* China Vitae: Wang Zhaoguo
Hevd (vedlikehold)

**Hevd** (av norrønt: *hæfr* = som er verdt å ha) betyr å bevare eller vedlikeholde en viss god tilstand *(«holde i hevd»)*. 

Ordet benyttes om flere forhold:
* *Holde en tradisjon i hevd* – Å sørge for at en tradisjon ikke blir glemt ved å fortsette handlingen slik den tidligere har vært praktisert.
* *Holde navnet i hevd* – Å opprettholde en person eller en families gode omdømme, eller å regelmessig bruke et gammelt stedsnavn.
* *Holde jorda i hevd* – Å vedlikeholde kulturmark så den ikke blir gjengrodd eller vannsyk (særlig dyrket mark). Det motsatte er *vanhevd*.

## Se også
* Hevd (rettighet)
Edward Bransfield

**Edward Bransfield** (født ca. 1785 i Ballinacurra i County Cork i Irland, død 1852 i Brighton i England) var en irsk styrmann og en av de første til å observere det antarktiske fastlandet.

## Liv og virke
Svært lite er kjent fra Edward Bransfields ungdomstid. Han ble i 1803 tvangsinnskrevet i den britiske flåten og deltok i sjøkrigen mot Napoleon. 

I 1817 ble han utstasjonert i det sørlige Stillehavet, der Royal Navy hadde en nyopprettet flåte nær Valparaíso i Chile. Sommeren 1819/1820 fikk han i oppdrag å følge den engelske handelskapteinen William Smith for å undersøke Sør-Shetlandsøyene sør for Drakestredet, et arkipel Smith hadde oppdaget året før.

22. januar 1820 ankom de øygruppen og gikk i land på King George Island, og Bransfield gjorde krav på øyene for den britiske kongen. De fortsatte i sørvestlig kurs forbi Deceptionøya, uten å utforske den nærmere. Deretter fortsatte de sørover og krysset det som senere ble hetende Bransfieldstredet. 30. januar observerte de Trinityhalvøya, den nordligste delen av Antarktishalvøya på det antarktiske kontinent. Han var selvsagt uvitende om at russeren Fabian Gottlieb von Bellingshausen tre dager i forveien, den 27. januar 1820, på motsatt side av kontinentet som førstemann hadde observert fastlandet.

Lite er kjent fra Bransfields senere liv.

## Referanser


## Litteratur
* John Stewart: *Bransfield, Edward*. In: *Antarctica – An Encyclopedia*. Bd. 1, McFarland & Co., Jefferson und London 2011, ISBN 978-0-7864-3590-6, S. 202 
* Ian R. Stone: *Discovery of South Shetland Islands*. In: Beau Riffenburgh (Hrsg.): *Encyclopedia of the Antarctic*, Routledge, New York und London 2007, S. 926 f, ISBN 0-415-97024-5
Huldretjern

**Huldretjern** er en gruppe sagn og sagnnotiser. Reidar Th. Christiansen klassifiserer det som ML 6065 i sin vandresagnkatalog, men dette tradisjonsmaterialet har ikke noen helt klar innholdsstruktur.

Sagnene forteller om enkelte konkrete tjern. Disse tjernene tilhører huldrefolket og det kan være svært vanskelig å få fisk der, selv om det finnes fin fisk. Ofte blir det sagt at disse tjernene har dobbelt bunn slik at huldrefolket kan gjemme fisken i det nederste laget.

Noen av sagnene er mer episk utviklet og forteller at en person tar kirkegårdsjord og strør i en ring rundt tjernet. Dermed stenger han huldrefolket ute. De kan nemlig ikke gå over vigd jord. Det ender oftest med at huldrene ber om at han skal lage en åpning i jordringen slik at både de og han kan få fisk.

I boka *Truer om villdyr, fangst og fiske* forteller Knut Hermundstad om en rekke slike huldretjern. 

## Litteratur
*Knut Liestøl, *Segner*. (Norsk folkedikting III) Oslo 1963, s. 115 og 217
*Olav Bø, Ronald Grambo et al. *Norske segner*, Oslo 1981, s.161 og 280f.

## Referanser
Vandrepokal

**Vandrepokal** er en premie i idrett, gjerne i form av en pokal, som ikke tildeles vinneren til odel og eie. Normalt får vinneren bare beholde premien midlertidig inntil neste års konkurranse. Vinneren navn blir vanligvis gravert inn på pokalen.

Det finnes to hovedtyper av vandrepokaler:

*En evig vandrende vandrepokal er en premie som aldri tildeles noen til odel og eie, men som kun beholdes for en periode. Eksempler på dette er pokalene i Davis Cup i tennis og Stanley Cup i ishockey som vinnerne og vinnerlagene får beholde i ett år.

*De fleste vandrepokaler blir etter visse regler tildelt vinneren til odel og eie når vedkommende person eller lag har vunnet prisen et bestemt antall ganger. 

Vandrepokaler blir gjerne satt opp av sponsorer eller ulike celebriteter som på denne måten gjerne får sitt navn eller varemerke profilert i forbindelse med konkurransen.
Den nasjonale folkekongressen

**Den nasjonale folkekongressen** (forenklet kinesisk: 全国人民代表大会, tradisjonell kinesisk: 全國人民代表大會, pinyin: *Guánguó rénmín dàibiǎo dàhuì*) er Folkerepublikken Kinas parlament og det høyeste statsorgan og eneste lovgivende hus i Kina. Folkekongressen har nesten 3000 medlemmer og møtes en gang i året i ti dager. Selv om medlemskap av folkekongressen stadig nesten utelukkende avgjøres av Kinas kommunistiske parti, har kongressen siden starten av 1990-tallet endret seg fra å være et symbolsk gummistempel til å være et sted hvor det foregår forhandling mellom de forskjellige deler av partiet og regjeringen. Det skjer kun ytterst sjelden at kongressen avviser å godkjenne et lovforslag, men det skjer, og kongressen har aktive debatter før avstemninger.

Forsamlingens leder er formannen for Den nasjonale folkekongressens stående komité.

## Liste

## Referanser


## Eksterne lenker
*
Hevd

Ordet **hevd** kan ha to beslektede betydninger:
# Hevd (rettighet) – opparbeidelse av rettighet gjennom lang tids bruk i god tro.
# Hevd (vedlikehold) – *«Holde i hevd»* – opprettholde en god tilstand
Snorre Valen

**Snorre Serigstad Valen** (født 1984) er en norsk kommentator, musiker og tidligere politiker og tidligere redaktør fra Trondheim. Valen er tidligere ansvarlig redaktør for *Trønderdebatt*, tidligere politisk redaktør for avisen *[[Nidaros (nettavis)|Nidaros]],* og han var leder av Kringkastingsrådet for perioden 2022–2025. Han er tidligere stortingsrepresentant og nestleder i Sosialistisk Venstreparti.

## Liv og virke
Valen satt i Sør-Trøndelag fylkesting og i Trondheim bystyre fra 2003 til 2007 og ledet i denne perioden utdannings- og velferdskomiteen i fylkestinget.

Fra 2007 til 2008 var Valen daglig leder i *[[Arbeideravisa (2008)|Arbeideravisa]]* i Trondheim, som da ble forsøkt gjenopplivet.

Han var valgt inn på Stortinget fra Sør-Trøndelag fra 2009 til 2017. Han satt sin første periode i Stortingets energi- og miljøkomité, det siste året som andre nestleder i Stortingets utenriks- og forsvarskomité, deretter i Stortingets finanskomité. Han var nestleder i Sosialistisk Venstreparti fra 2015 til 2019.

Da han trådte ut av Stortinget, gikk han tilbake til en stilling som rådgiver ved NTNU Samfunnsforskning. I 2018 ble han daglig leder for Technoport.

I 2020 ble han politisk redaktør i Nidaros, Amedias nye nettavis i Trondheim, og i 2021 ansvarlig redaktør for Trønderdebatt, som Nidaros og andre Amedia-aviser stod bak.

I 2022 ble han oppnevnt av Jonas Gahr Støres regjering til leder av Kringkastingsrådet for perioden 2022–2025. Han var også medlem av Ekstremismekommisjonen.

I 2024 ble han ansatt som kommentator i *[[Morgenbladet]]*.

Valen er pianist og sanger og har bakgrunn fra Nidarosdomens Guttekor og musikklinjen ved Trondheim katedralskole. Han spilte fra 2004 til 2008 i Gallery, og gav ut én plate med gruppen. Senere ble han medlem av elektronikagruppen Amish 82 og «punk’n’roll»-gruppen Peevish Penfriend.

## Plateutgivelser
### EP
* m/ Gallery: «Know Your Secrets», 2005
* m/ Amish 82: «Hollywood», Riot Factory, 2011

### Singler
* m/ Amish 82: «Crocodile», Riot Factory, 2011
* m/ Peevish Penfriend: «Um Kamel», MBN/Universal, 2012
* m/ St. Helen: «Leave Me And You Will Complete Me», Cannonfodder, 2012
* m/ Amish 82 & Anana: «Even Stardom», Riot Factory, 2012

### Album
* m/ Gallery: *Jas Gripen*, Karisma Records, 2007
* m/ Amish 82: *There Is A Solitude Of Space*, Riot Factory, 2011
* m/ Peevish Penfriend: *Home For Evangelical Boys*, MBN/Universal, 2012
* m/ St. Helen: *Hear Me And You Will Believe Me, Leave Me And You Will Complete Me*, Cannonfodder, 2012
* m/ Amish 82: *So We Must Meet Apart*, Riot Factory, 2012

### Samlealbum
* m/ Amish 82: *Trondheim Calling*, MBN, 2010
* m/ Amish 82: *Samleplate For Et Oljefritt Lofoten, Vesterålen Og Senja*, Spoon Train Audio, 2011

## Bibliografi

* 2021 *Utøyakortet* Cappelen Damm ISBN 9788202722272

## Referanser


## Eksterne lenker
* 
* 
* 
* 
*
Kirsten Lee Clark

**Kirsten Lee Clark** (født 23. april 1977 i Raymond, Maine) er en tidligere amerikansk alpinist. Hun var aktiv fra slutten av 1990-årene frem til 2003.

## Karriere

I verdenscupen gikk hun til topps én gang, i utforrennet i Lenzerheide i 2001. Hun har også pallplasseringer i disiplinene storslalåm og super-G, totalt åtte (1 førsteplass, 1 andreplass og 6 tredjeplasser). I sammendraget hadde hun sin beste sesong i sesongen 2002/03, da hun ble nr. 9.

Karrierens høydepunkt kom under VM 2003 i St. Moritz, da hun tok sølv i super-G, bare to hundredels sekunder bak vinneren, Michaela Dorfmeister. Kirsten Lee Clark la opp i mars 2007.

## Pallplasseringer i verdenscupen

## Referanser


## Eksterne lenker
*
Fort Sumter

**Fort Sumter** er et amerikansk fort fra 1800-tallet.  Fortet ble bygget i kjølvannet av den britisk-amerikanske krig.  Den nåværende bygningen ble påbegynt i 1827, og fortet var forsatt ikke ferdig da den amerikanske borgerkrigen startet i 1861. Fortet ligger på ei øy i innløpet til byen Charleston i Sør-Carolina.

## Slaget ved  Fort Sumter

Den amerikanske borgerkrigen startet da tropper fra Sørstatene i 1861 angrep fortet, som da fremdeles var under føderal kontroll. Den 12. april 1861 klokka 04:30 ble borgerkrigens første skudd avfyrt fra artilleri utenfor Charleston i South Carolina mot Fort Sumter.

## Eksterne lenker
*
Hagbarth Lund

**Hagbarth Lund** (født 5. mars 1877 i Oslo, død 23. juli 1963) var en norsk stortingsrepresentant for Venstre og fylkesmann i både Finnmark og Vest-Agder.

## Biografi
Lund ble student i 1897 og cand.jur. i 1903. Han praktiserte som sakfører i Tana fra 1907 til 1922, da han ble fylkesmann i Finnmark. I 1928 fikk han samme embete i Vest-Agder og hadde det til 1948. Han fratrådte i 1941, men ble gjeninnsatt etter frigjøringen.

## Verv
Hagbarth Lund var ordfører i Tana fra 1908 til 1916. Fra 1913 til 1916 var han medlem i Finnmark amtsutvalg.

I 1913 ble han valgt inn på Stortinget for Østfinnmarken krets. De tre neste periodene (fram til 1924) representerte han Finnmarkens amt og Finnmark fylke. I perioden 1922–24 var han permittert det meste av tida. Han var vararepresentant fra 1925 til 1930 og i årene 1928 til 1930 møtte han nesten hele perioden. Denne siste tida var han medlem av justiskomiteen, i alle tidligere år av næringskomite nr. 1. Han var sekretær i Odelstinget 1919–22. Han representerte Venstre.

Han var også medlem av en rekke kommisjoner, blant annet Statens rådgivende provianteringskommisjon (under første verdenskrig), Den norsk-russiske handelsdelegasjon (1921), den norsk-finske grensereguleringsdelegasjon (1922), den norsk-finske reinbeitedelegasjon (1932) og den norsk-svenske fiskeridelegasjon (1933). Han var også kretsmeglingsmann for Nord-Norge 1928–30 og for Sørlandet fra 1934, videre medlem av tilsynskommisjonen Bratsbergbanen og Sørlandsbanen (1932–1933).

## Utmerkelser
* Kommandør 1. grad av Finlands hvite roses orden
* Kommandør 1. grad av Italias kroneorden
* Dannebrogordenen

## Referanser


## Kilder
* Hvem er Hvem 1938 side 327-328

## Eksterne lenker
*
Pinnsvinstilling

**Pinnsvinstilling** er en isolert militær forsvarsstilling som er sterkt befestet på alle sider. Selv om angriperne klarer å omringe pinnsvinstillingene, fortsetter de å kjempe. Dermed binder de store fiendtlige styrker, og de kan blokkere fiendtlige forsyningslinjer. De kan også danne springbrett for motangrep. Under andre verdenskrig ble pinnsvinstillinger opprettet på forskjellige fronter. De store pinnsvinstillingene ble bygget opp rundt byer og var rikelig forsynt med alle slags våpen så de kunne tåle en langvarig beleiring. I tillegg fikk de ofte forsyninger fra luften.

## Annen verdenskrig
### [[Vinterkrigen]] i Finland
Da sovjeterne midlertidig ble brakt på defensiven, opprettet de pinnsvinstillinger som fikk navnet *motti*er.

### Frankrike 1940
Taktikken ble så foreslått av general Maxime Weygand i løpet av slaget om Frankrike i 1940. De allierte styrkene var imidlertid i 1940 ute av stand til å benytte taktikken før de hadde fått betydelige tap og Frankrike kapitulerte. De gjenværende styrkene som benyttet seg av taktikken ble rett og slett forbigått.

### Østfronten
Tyskerne opprettet pinnsvinstillinger under tilbaketrekningen på østfronten, først rundt bl.a. Rzjev og Demjansk under den første sovjetiske vinteroffensiven 1941-42. Disse fikk forsyninger fra luften inntil de fikk unnsetning våren 1942. Også Stalingrad ble forsvart som en pinnsvinstilling da tyske og rumenske soldater ble omringet rundt denne byen i november 1942.

### Ardenneroffensiven
Under Ardenneroffensiven i desember 1944 omringet tyskerne USAs 101. flybårne divisjon i knutepunktet Bastogne. Da tyskerne krevde at divisjonen skulle overgi seg, svarte divisjonssjefen *NUTS!* (Tulling!). Etter dette kalles Bastogne *Nuts City*. Den omringede styrken sinket tyskernes fremrykning, og offensiven mislyktes.

## Fordeler og ulemper
### Fordeler
***De binder store fiendtlige styrker**, som vanligvis tvinges til å omringe dem.
***De kan blokkere fiendens forsyningslinjer**. De omringede styrkene ved Stalingrad blokkerte således Volga, Volga–Don-kanalen og flere viktige jernbaner og veier.
***De kan danne utgangspunkter** for offensive operasjoner, f.eks. ved at de omringede styrkene bryter ut og avskjærer fiendtlige avdelinger som rykker frem mellom pinnsvinstillingene.

### Ulemper
***Forsyninger luftveien krever herredømme i luften.**
***Ikke nødvendigvis noen stor fordel å blokkere en jernbane eller vei i et område med et tett jernbane- og veinett**.
Tyskernes vellykkede pinnsvinstillinger vinteren 1941–42 fikk Hitler til å tro at han kunne gjenta suksessen neste vinter og senere. Dette førte gang på gang til store tap.

## Referanser
Anakreons død

***Anakreons død*** er en roman av den norske forfatteren Johannes Thrap-Meyer, først utgitt i 1928. Romanen inngår i en trilogi med *Egoister* (1927) og *Over rimet vold* (1929, posthum og ufullført).

Boken er beskrevet som en «høstroman» om den aldrende kammerherre Wilhelm Linaae og den unge enken Lalla Kobroe, begge ensomme og kjærlighetssøkende. Handlingen er preget av spennet mellom bitterhet, resignasjon og kjærlighet. Romanens handling er lagt til Kristiania i 1890-årene, og borgerskapets interiører. Den er skrevet i dialog med Ibsens *[[Rosmersholm]]*, og har en beslektet tematikk med denne. 

Verket ble høyt vurdert av kritikken i sin samtid. 

Romanens fremste virkemiddel er hovedpersonenes indre refleksjoner og egenanalyse. Kritikeren Finn Jor har påpekt at de to hovedpersonene gjennomgår en motsatt utvikling: «Linaae vet ved begynnelsen av boken at han er en slagen mann, en taper i livet.Under den beskyttelse en høy sosial posisjon gir, har han utfoldet sin personlighets lurvete halvhet. Men ved møtet med Lalla Kobroe blir han hel. [...] For henne er de løse tråder i hennes karakter synlige for henne fra starten av. Men istedenfor å hindre rakneprosessen påskylder hun den ved sine halvsannheter.»

Tittelen henspiller på kjærlighetsskuffelse, slik dette fremstilles i et bilde av Daumier, der den gamle, kåte Anakreon får et kirsebær av en hetære, setter det i halsen og dør. 

## Referanser


## Eksterne lenker
* Last ned utgaven fra 1951 hos Nasjonalbiblioteket.
* Les utgaven fra 1998 hos Nasjonalbiblioteket.
Hobøl ungdomsskole

**Hobøl ungdomsskole** er en ungdomsskole i Indre Østfold kommune i Østfold. Skolen samler elever i ungdomsskolealder fra de tre barneskolene i kommunen, barn fra Knapstad, Tomter og Ringvoll. Selve skolebygget befinner seg på Knapstad, vegg i vegg med Knapstad barneskole som den deler gymsal med.

## Referanser
Guo Boxiong

**Guo Boxiong** (kinesisk: 郭伯雄, pinyin: *Guō Bóxióng*, født i 1942 i Xianyang i provinsen Shaanxi i Kina) er en kinesisk kommunistisk politiker og general. I 2002 ble han eksekutiv viseformann for den sentrale militærkommisjon og medlem av det kinesiske kommunistpartis politbyrå.

Guo ble med i Folkets frigjøringshær i 1961 og i Kinas kommunistiske parti i 1963.

## Eksterne lenker
* 
*
Kronprinsessan Victorias Pokal

**Kronprinsessan Victorias Pokal** er en vandrepokal som siden 2005 tildeles vinnerlaget i Damallsvenskan i fotball.

Prisen tilsvarer 'Lennart Johanssons pokal' som tildeles vinnerlaget i Allsvenskan for herrer.

Pokalen vandrer evig mellom de seirende lagene i Damallsvenskan. Lagene beholder en miniversjon av pokalen til evig tid.

## Vinnere
*2005 – Umeå IK
*2006 – Umeå IK
*2007 – Umeå IK
*2008 – Umeå IK
*2009 – Linköpings FC
*2010 – LdB FC Malmö
*2011 – LdB FC Malmö
*2012 – Tyresö FF
*2013 – LdB FC Malmö
*2014 – FC Rosengård
*2015 – FC Rosengård
*2016 – Linköpings FC
*2017 – Linköpings FC
*2018 – Piteå IF
*2019 – FC Rosengård
*2020 - Kopparbergs/Göteborg FC
*2021 – FC Rosengård
*2022 - FC Rosengård
*2023 - Hammarby Fotboll
*2024 - FC Rosengård
*2025 - BK Häcken

## Pokalen
Pokalen er designet av Klara Schmidt og er omtrent 60&nbsp;cm høy med en ball i sølv som dreier om sin egen akse som en globus. Ballens diameter er ca. 20&nbsp;cm. Pokalens fot er laget i aluminium.

## Referanser
Vågsbygd videregående skole

**Vågsbygd videregående skole** i Vågsbygd, en bydel vest i Kristiansand i Agder, er en videregående skole som tilbyr studieretningene musikk, dans og drama og studiespesialisering. Innenfor studiespesialisering ligger realfag, samfunnsfag, språk og økonomi. Siden 2015 har skolen hatt en egen Forskerlinje . Skolen har også to kombinasjonsklasser. Det er om lag 500 elever ved skolen.

### Visjon

#### Kombinasjonsklasser
Vågsbygd VGS har i skoleåret 19/20 to ettårige kombinasjonsklasser hvor elevene har ulikt faglig nivå, progresjon og skolebakgrunn. Kombinasjonsklassene er et grunnskoletilbud for minoritetsspråklige elever i alderen 16-20 år med kort botid i Norge. Tilbudet er et samarbeid mellom Vågsbygd videregående skole, Kongsgård skolesenter og Fylkeskommunen. Elevene får tilpasset opplæring i alle fag og deltar i tillegg på Flexid; et bevisstgjøringskurs for ungdommer som vokser opp som krysskulturelle/flerkulturelle.

#### Målgruppe
**·**  Elever i aldergruppen 16-20 år.

**·**  Elever uten skolebakgrunn fra hjemlandet tilsvarende norsk grunnskole.

**·**  Elever med mangelfull grunnskoleutdanning fra hjemlandet.

**·**  Elever med kort botid i Norge som har vitnemål fra ordinær grunnskole i Norge etter § 2-1 og som har behov for mer grunnskoleopplæring.

**·**  Elever med vitnemål fra hjemlandet som tilsvarer norsk grunnskole, men som trenger mer norskopplæring og fagopplæring før oppstart på Vg1.

#### Målsetting
Tilbudet skal gi elevene et best mulig faglig grunnlag for å kunne fortsette i et ordinært tilbud i videregående opplæring. Elevene skal utvikle god forståelse for det norske skole- og utdanningssystemet og høyne gjennomføringsgraden samt hindre frafall i videre utdanning. Kombinasjonsklassene skal styrke samarbeidet om opplæring mellom Kongsgård skolesenter, Vågsbygd videregående skole og Fylkeskommunen.

## Historie
Skolen het tidligere *Kristiansand og Oddernes interkommunale høyere allmennskole* (IHA), senere endret til *Oddernes gymnas* og var plassert på Oddemarka i Kristiansand. Høsten 1966 flyttet skolen til nye lokaler ved nåværende Vågsbygd senter. Politikeren Harald Synnes har vært lektor ved skolen. Nåværende rektor er Odd Ivar Hjetland.

### Tidligere elever
* Honningbarna
* Ylva Olaisen
* Mette-Marit
* Sofie Fjellvang

## Referanser

## Eksterne lenker
*
USAs krigsveteranminister

**USAs krigsveteransminister** (engelsk: *Secretary of Veterans Affairs*) er et amerikansk føderalt embete i USAs regjering. Krigsveteranministeren er sjef for Krigsveterandepartementet og har ansvar for helse- og sosialtjenester og andre velferdsprogrammer for krigsveteraner og deres familier og etterlatte.

Krigsveteranministeren har sin oppdragsbeskrivelse fra president Abraham Lincolns andre innsettelsestale: «*...to care for him who shall have borne the battle, and for his widow and his orphan...*»

Ministeren utnevnes av USAs president med godkjenning av Senatet. Alle embetsinnehaverne har så langt selv vært krigsveteraner, selv om dette ikke er en betingelse.

Som sjef for Krigsveterandepartementet, regjeringens største departement etter Forsvarsdepartementet, er krigsveteranministeren den øverste leder for omkring 219&nbsp;000 ansatte i hundrevis av krigsveteransykehus, klinikker, velferdskontorer og nasjonale gravlunder.

## Liste over USAs krigsveteranministre

## Se også
* Liste over politiske nominasjoner i USA som krysset partitilhørighet

## Eksterne lenker
*
Li Yuanchao

**Li Yuanchao** (kinesisk: 李源潮, pinyin: *Lǐ Yuáncháo*; født i april 1950 i Lianshui i provinsen Jiangsu i Folkerepublikken Kina) er en kinesisk kommunistisk politiker. Han ble i 2007 medlem av Politbyrået for det kinesiske kommunistparti. 

Li har eksamener både fra Fudanuniversitetet i Shanghai og fra Pekinguniversitetet. Etter virke i den kommunistiske ungdomsliga og som partisekretær i provinsen Jiangsu fra 2002 til 2007 – der han var involvert i fremste ledd med utviklingen av provinsens dynamiske økonomi –  ble han i 2007 leder for organisasjonsavdelingen knyttet til Sentralkomiteen for det kinesiske kommunistparti.

## Eksterne lenker
* 
*
Magasin Blaa

**Magasin Blaa** er et kjøpesenter i Stavanger-sentrum. Kjøpesenteret har 22 butikker fordelt over tre etasjer. Magasin Blaa ligger rett ved sjøkanten, rett over Stavanger Aftenblad-bygget og mellom Norsk Oljemuseum og Fiskepiren Hurtigbåtterminal.

## Eksterne lenker
* Hjemmeside
Barbro Osmundsdatter

**Barbro Osmundsdatter** var ei kvinne fra Tosås i tidligere Herad kommune (nå del av Farsund kommune) som i 1667 ble dømt for hekseri. Hun ble brent på bålet på Engøy i Farsund by. 

## Oppvekst
Barbro var yngst i en søskenflokk på fem. Hun og ektemannen arvet et dårligere stykke jord av faren enn det de andre søsknene fikk, langt fra folk. Dette gjorde henne bitter, og hun la deler av familien for hat. Denne familiekonflikten eskalerte slik at store deler av bygda hadde motvilje mot henne. 

## Heksejakten
Hun ble arrestert i Herad, tiltalt for hekseri, og ført til Farsund for å dømmes. Store deler av allmuen i Herad møtte opp og vitnet mot henne. Hun skulle visstnok ha kastet forbannelser over mennesker og dyr, påført sykdom og død, og fått kyr til å melke blod. Barbro stilte seg hele tiden uforstående til anklagene, og fikk kun støtte fra faren. Til sammen satt hun fengslet i 17 uker, og ble så ført til Engøy for å brennes på bålet. Med sine siste ord forbannet hun Engøy. I nyere tid har hun fått en viss oppreisning, for etter at Engøy og Gåseholmen ble bygd sammen og gjort landfaste fikk hovedgaten navnet «Barbros gate». 

## Myter
Det finnes mange myter om Barbro, blant annet at hun skulle ha flyktet fra bålbrenningen ved å kaste et garnnøste i været, for så å klatre opp i tråden og fly avsted for å gjemme seg i hulene på eiendommen sin. Hun kunne visst også seile over fjorden på en halv kvernstein, og ro til byen på en tollepinne. 

## Populært turmål
Gården som Barbro arvet ble kalt for Poddeloptet, og ligger på heia nord for Drange i Herad. Etter hennes død ble gården omdøpt til Drangsheia. Det arrangeres av og til fotturer til Poddeloptet, der historien om Barbro fortelles. 

## Referanser


## Eksterne lenker
* Farsunds Avis - Heksa Barbro
Arveprins Frederik

**Prins Frederik** (født 11. oktober 1753, død 7. desember 1805) var en dansk prins som var sønn av kong Frederik V og dennes ektefelle i andre ekteskap; dronning Juliane Marie. Han var halvbror av Christian VII. 

Han var tronarving fra 1766 til 1768, da den senere Frederik VI ble født. Senere var han regent for sin bror kongen, som var sinnssyk. Som regent sto den unge prinsen i skyggen av sin mor enkedronning Juliane Marie og sin tidligere lærer, stats- og geheimekabinettsekretær Ove Høegh-Guldberg.

## Ekteskap og barn
I en alder av 21 år var arveprinsen den (21. oktober 1774) blitt gift med prinsesse Sophie Frederikke (1758–1794). I ekteskapet fødtes fire barn:
* Christian Frederik (1786–1848), senere kong Christian VIII av Danmark.
* Juliane Sofie (1788–1850), gift 1812 med prins Frederik Vilhelm Carl Ludvig av Hessen-Philippsthal-Barchfeldt (1786–1834)
* Louise Charlotte (1789–1844)
* Arveprins Ferdinand (1792–1863)

Det er senere blitt sannsynliggjort at det neppe var arveprinsen selv som var far til barna, men derimot hans hoffsjef grev Frederik von Blücher. Spesielt den kraftige, mørke og høye Christian Frederik skilte seg markant fra sine oldenburgske slektninger ettersom disse var hvithårete og svært spinkle av kroppsbygning. 
 
Arveprins Frederik døde etter lengre tids svakelighet på Amalienborg.

## Referanser


## Kilder
* 
* Vedrørende Frederik von Blüchers farskap til arveprinsens barn, f.eks. Bo Bramsen: «Huset Glücksborg» bind 1, side 200, 3. utg. 2002
* Edvard Holm. 

## Eksterne lenker
* 
* Arveprins Frederik – Dansk Biografisk Leksikon
Arveprins Ferdinand

**Arveprins Frederik Ferdinand** (1792–1863), sønn av arveprins Frederik av Danmark-Norge og Sophie Frederikke (hans biologiske far var trolig prinsens hoffsjef Frederik von Blücher).

Han var bror av Christian Frederik.

I 1829 ble han gift med prinsesse Caroline (datter av Frederik VI). De fikk ingen barn.

## Referanser


## Litteratur
* 

## Eksterne lenker
* 
* Biografi på Prosjekt Runeberg
Hamar i Hellom

***Hamar i Hellom*** er en diktsamling av den norske forfatteren Olav Aukrust, først utgitt i 1926.

Samlingen var forfatterens andre, etter *Himmelvarden* i 1916, og er komponert etter et mønster av *tema og variasjoner*. Aukrust ønsket med samlingen å innlede en trilogi, den skulle bli første del av et program for en *ny, nasjonal norsk diktning*, med bilde fra det bygdenorske, det landsnorske og det åndsnorske («som ein òg kan kalle det olsoknorske»).

Gjennom samlingen veksler sjangeren fra høystemte etiske dikt til små bygdeviser, folkelivsskildringer, eventyrmotiv og aforismer, kalt «runer». Blant de lengste diktene er «Bygdi» og «Emne»

Tittelen er trolig hentet fra en barneregle, og betyr rent etymologisk *Hammeren i bratte fjellet*. Aukrust mente at den skulle symbolisere «den norske folkeånd, soleis som den ovrar seg i det primitivt norske [...] Med andre ord, dette er ei bok om det bygdenorske.» 

Bjarte Birkeland peker på at diktet «Emne» uttrykker «Aukrusts kjæraste tanke om guddomsgneisten i naturen – og romantikkens kallsprinsipp, som her blir eit altfamnande prinsipp».

## Referanser


## Eksterne lenker
* Utgaven fra 1926 hos Nasjonalbiblioteket.
Sony Ericsson W580i

**W580i** er en mobiltelefon fra produsenten Sony Ericsson. Telefonen er en Walkman som er et varemerke fra Sony, og står for at det er en musikkmobil.

Telefonen er en «slide» mobil-telefon, og er oppfølgeren til Sony Ericsson W850i, og forfølgeren til telefonen Sony Ericsson W595. Telefonen ble annonsert 26. mars 2007 og telefonen kom ut for salg i august samme år. Kameraet til W580i er på 2.0 megapixler, har 4 x zoom og opptaksmuligheter for film og lyd. W580i har støtte for Bluetooth. Internminnet til W580i er på 12 MB, og det er mulighet til å utvide fra 512 MB til 2 eller 4 GB med (minnekort)

## Spesifikasjoner
*Nettverk: 2G GSM 850/900/1800/1900
*Størrelse: 99 x 47 x 14 mm
*Vekt: 	94 g
*Skjerm: TFT, 256K farger, 240 x 320 pixler, 5 cm
*Ringetoner: Polyfonisk (72 kanaler), MP3, AAC
*Vibrasjon: Ja
*Telefonbokminne: 1000 kontakter, bildeoppringning
*Minnekort: Memory Stick Micro (M2), 512 MB kort inkludert
*Internminne: 12 MB
*Data: 
**GPRS: klasse 10 (4+1/3+2 slots), 32 – 48 kbps
**HSCSD: Ja
**EDGE:	Class 10, 236.8 kbps
**3G: 	Nei
**WLAN: 	Nei
**Bluetooth: Ja, v2.0 med A2DP
**Infrarød port: Nei
**USB: Ja, v2.0
*Meldinger: SMS, EMS, MMS, e-post
*Nettleser: WAP 2.0/HTML(NetFront), RSS feeds
*Spill: Ja
*Farger: Style White, Urban Grey, Boulevard Black, Metro Pink, Jungle Green, Velvet Red
*Kamera: 2 MP, 1600x1200 pixler, video(QCIF)
*Diverse:	
**Walkman 2.0 musikkspiller
**Java MIDP 2.0
**T9
**FM radio med RDS
**Kalender
**Pedometer, kaloriteller
**Talememo
**Innebygget handsfree
*Batteri: Li-Po 930 mAh (BST-38)
**Stand-by: Opp til 370 timer
**Taletid: Opp til 9 timer 	

## Eksterne lenker
* Sony Ericsson – Flash presentasjon
* Sony Ericsson - Produsentomtale
* Amobil – Test av W580i
Hognestad skule

**Hognestad skule** er en barneskole på Hognestad, i nærheten av Bryne. Det er den minste av skolene i Time kommune, med 89 elever i skoleåret 2020/2021.  Flesteparten av avgangselevene fra Hognestad skule fortsetter utdanningen på Bryne ungdomsskole, som ligger i Bryne sentrum, mens noen fortsetter utdanningen på Tryggheim ungdomsskule rett utenfor Nærbø. På ungdomsskolen på Bryne går også elevene fra Rosseland skule og Bryne skule.

## Referanser


## Eksterne lenker
* Hognestad skole
Saratov-broen

**Saratov-broen** (russisk: Саратовский мост) over Volga i Saratov, Russland var den lengste broen i Sovjetunionen da den ble innviet i 1965. Dens lengde er 2803,7 meter, og broen forbinder Saratov på vestbredden av Volga med Engels på østbredden.

I oktober 2009 åpnet en ny bro ved landsbyen Pristannoje ikke langt fra Saratov, etter en 18 års byggeperiode. Den nye broen har en total lengde på 12 760 meter.  

## Referanser


## Eksterne lenker
* En ny Saratov-bro ved landsbyen Pristannoje
* Saratov-broen
Sørreisa Orienteringslag

**Sørreisa O-lag** er et orienteringslag fra Sørreisa i Troms. Laget ble dannet 18. november 1970 (da ble det kalt *Skøelv og Sørreisa O-lag*).

## O-hytta
O-hytta er en hytte som er eid av Sørreisa O-lag, og som blant annet blir leid ut til privatpersoner og grupper, samt at laget bruker den selv til diverse aktiviteter.

## Historie
* 1970 – Skøelv og Sørreisa O-lag ble dannet av medlemmer fra orienteringsgruppa på Sørreisa IL og Skøelv IL
* 1971 – Arbeidet på O-hytta, en hytte eid av laget, ble begynt, og i påsken ble den tatt i bruk
* 1986 – Laget skiftet navn til Sørreisa O-lag
* 1994 – Restaurering av O-hytta begynner.

## Eksterne lenker
* Sørreisa O-lags hjemmeside
The Baltimore Sun

***The Baltimore Sun*** er Marylands største dagsavis som dekker lokale og regionale nyheter, hendelser, personer og næringer. Sun ble grunnlagt 17. mai 1837, av Arunah Shepherdson Abell og to ansatte. Familien Abell eide avisen til slutten av 1910 da familien Black hadde kjøpt seg opp til å kontrollere avisen. Avisen ble solgt i 1986 til  Times-Mirror Company fra Los Angeles. Samme uken annonserte rivalen, *[[Baltimore News American]]*, eid av Hearst Corporation, at de ville stenge. Sun, som de fleste aviser i USA har hatt mye motgang de siste årene. De har tapt lesere, nyhetsdesken har blitt mindre og mindre, og konkurranse fra gratisavisen *[[The Baltimore Examiner]]*. I 2000 ble Times-Mirror company kjøpt av Tribune Company i Chicago. 

## Referanser


## Eksterne lenker
*
Merinosau

**Merinosau** er en sauerase som er selektert for ullproduksjon. Arten har sin opprinnelse i Spania, men den moderne merinosau ble domestisert i New Zealand og Australia, hvor det også omtales som «jacksonsau».

Ull fra merinosauen er spesielt fin og myk, og blir brukt til produksjon av undertøy, baby- og barnetøy og andre myke strikkeplagg. Merinoull brukes også i blandingsprodukter, for å myke opp hardere ulltyper. En underart kalt *pollmerino* har ingen horn (eller svært små antydninger), og merinosau med horn (kun vær) har lange spiralhorn som vokser tett til hodet.

## Etymologi
Det er to forslag til opprinnelsen for det spanske ordet merino:

# Det kan være en tilpasning til sauer av dette navnet til offisiell inspektør (merino) fra León over en merindad (middelalderbetegnelse for et landområde) som også inspiserte beiteområder for sauer. Dette ordet er fra middelalderlatin, maiorinus, en forvalter eller en landsbys øverste myndighetsperson, fra maior i betydningen «større».
# Det kan også være fra navnet på en berbisk-muslimsk stamme, marīnidene (eller på kastiljansk, benimerines), som invaderte Den iberiske halvøy i løpet av 1100- og 1200-tallet. Disse saubøndene fra nordvestlige Afrika importerte sauer til Spania på 1300- og 1500-tallet for å forbedre lokale arter.

## Referanser


## Litteratur
* Cottle, D.J. (1991): *Australian Sheep and Wool Handbook*. Melbourne, Australia: Inkata Press. ISBN 0-909605-60-2, s. 20–23.

## Eksterne lenker

* 
*Merino referanseside, *Oklahoma State University*
Kit Kat

**Kit Kat** er en sjokolade som produseres av Nestlé. Sjokoladen ble introdusert for det engelske markedet i 1935 av Rowntree Limited. Rowntree Limited ble kjøpt opp av Nestlé i 1988. Sjokoladen består av tre lag kjeks omtrukket av melkesjokolade. Sjokoladen er verdens nest mest solgte sjokolade, rett etter Snickers.

## Se også
* Kit Kat i Japan
* Kvikk Lunsj

## Referanser


## Eksterne lenker
*
Kartong (papir)

**Kartong** er tynn og fin papp med en vekt som vanligvis ligger over 200 g/m², gjerne laminert. Kartong blir dessuten ofte framstilt med et billigere midtsjikt og et dyrere yttersjikt, mens papp har samme råmateriale i alle sjiktene. 

Kartong kan også bety en beholder eller pappeske av nevnte type papp.

## Fremstilling
En kartongmaskin ligner på flere måter en papirmaskin, ved at den har:
*Et våtparti bestående av fiberformasjonsparti og pressparti.
*Et tørkeparti som i tillegg til tørkesylindre har en glanssylinder for å oppnå at en overflate blir glanset eller får en glattere finish.
*Glitt eller kalander som har en pressfunksjon for å justere tykkelse, eller øke glatthet på begge sider.
*Kutter eller opprullingsutstyr, som bestemmer om papp- eller kartongbanen skal leveres på rull eller som ark.

Hvis kartongen skal ha flere sjikt har kartongmaskinen flere innløpskasser som legger forskjellige papirmasser på hverandre.

Moderne kartongmaskiner har store dimensjoner, lengden kan være over 100 meter, og bredden slik at man kan kjøre banebredder på opptil 9 meter. Produksjonskapasiteten kan være opp til ca. 1000 tonn/døgn.

## Egenskaper
Celluloseholdige kvaliteter er som regel sterke og seige. Bleket cellulose har gjerne bedre trykkegenskaper, særlig hvis de er bestrøket.
*Tremasseholdige kvaliteter gir forholdsvis høy stivhet.
*Kartong lagd av kjemisk masse er oftest de dyreste og er seigest.
*Returfiberkvaliteter er oftest de billigste.

Kartongkvaliteter er vanligvis ikke spesielt fuktighetsbestandige. Fibrene er hygroskopiske, de vil si at de trekker til seg eller avgir fuktighet når omgivelsene endres klimatisk. Ved å foreta tilsetninger av ulike typer lim i massen før den går inn på kartongmaskinen, kan man påvirke tiden det tar før kartongen påvirkes av fuktigheten i omgivelsene. Det som ofte betegnes som en "fullimet" kvalitet, er kartong eller papp som har den maksimale fuktmotstand man kan oppnå for kvaliteten.

## Se også
* Papp
* Emballasjekartong
* Papir